CELEX: 32019R0978
Language: lt
Date: 2019-06-14 00:00:00
Title: 2019 m. birželio 14 d. Komisijos reglamentas (ES) 2019/978, kuriuo iš dalies keičiamas Komisijos reglamento (ES) Nr. 579/2014, kuriuo nustatoma nuo tam tikrų Europos Parlamento ir Tarybos reglamento (EB) Nr. 852/2004 II priedo nuostatų dėl skystų aliejų ir riebalų vežimo jūra nukrypti leidžianti nuostata, priedas (Tekstas svarbus EEE.)

17.6.2019   
               
               
                  LT
               
               
                  Europos Sąjungos oficialusis leidinys
               
               
                  L 159/26
               
            
         KOMISIJOS REGLAMENTAS (ES) 2019/978
         2019 m. birželio 14 d.
         kuriuo iš dalies keičiamas Komisijos reglamento (ES) Nr. 579/2014, kuriuo nustatoma nuo tam tikrų Europos Parlamento ir Tarybos reglamento (EB) Nr. 852/2004 II priedo nuostatų dėl skystų aliejų ir riebalų vežimo jūra nukrypti leidžianti nuostata, priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (1), ypač į jo 13 straipsnio 2 dalį,
         kadangi:
         
                     (1)
                  
                  
                     Komisijos reglamente (ES) Nr. 579/2014 (2) numatyta nuo Reglamento (EB) Nr. 852/2004 II priedo IV skyriaus 4 punkto tam tikromis sąlygomis nukrypti leidžianti nuostata dėl žmonėms vartoti skirtų skystų aliejų ir riebalų vežimo jūra;
                  
               
                     (2)
                  
                  
                     minėtos sąlygos susijusios su laivybos įranga ir praktika, taip pat su medžiagoms, kurias numatyta vežti jūrų laivais kaip ankstesnį krovinį, taikomais kriterijais. Minėtus kriterijus atitinkančių medžiagų sąrašas pateiktas Reglamento (ES) Nr. 579/2014 priede (priimtinų ankstesnių krovinių sąrašas);
                  
               
                     (3)
                  
                  
                     2016 m. lapkričio 24 d. mokslinėje nuomonėje (3) Europos maisto saugos tarnyba (toliau – Tarnyba) kaip ankstesnius krovinius įvertino metilacetatą, etil-tret-butilo eterį, amonio sulfatą ir kalcio lignosulfatą. Tarnyba padarė išvadą, kad metilacetatas ir etil-tret-butilo eteris atitinka ankstesnių krovinių priimtinumo kriterijus, amonio sulfato atveju priimtinumo kriterijus atitinka tik su maistu tinkami naudoti produktai, o kalcio lignosulfonatas neatitinka šių kriterijų;
                  
               
                     (4)
                  
                  
                     todėl Reglamento (ES) Nr. 579/2014 priede nustatytas priimtinų ankstesnių krovinių sąrašas turėtų būti iš dalies pakeistas;
                  
               
                     (5)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 579/2014 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 14 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 139, 2004 4 30, p. 1.
         
         
            (2)  2014 m. gegužės 28 d. Komisijos reglamentas (ES) Nr. 579/2014, kuriuo nustatoma nuo tam tikrų Europos Parlamento ir Tarybos reglamento (EB) Nr. 852/2004 II priedo nuostatų dėl skystų aliejų ir riebalų vežimo jūra nukrypti leidžianti nuostata (OL L 160, 2014 5 29, p. 14).
         
            (3)  EFSA Journal 2017; 15(1):4656.
      
      
         
            PRIEDAS
            Reglamento (ES) Nr. 579/2014 priedas iš dalies keičiamas taip:
            
                        1)
                     
                     
                        po 2-etilheksanoliui skirto įrašo įterpiamas toks įrašas:
                        
                                    „Etil-tret-butilo eteris
                                 
                                 
                                    637-92-3“
                                 
                              
                  
                        2)
                     
                     
                        po metanoliui skirto įrašo įterpiamas toks įrašas:
                        
                                    „Metilacetatas
                                 
                                 
                                    79-20-9“